**Bölcske Községi Önkormányzat Képviselő-testületének hatáskörét gyakorló**

**Bölcske Község Polgármesterének**

**a Bölcskei Közös Önkormányzati Hivatalban foglalkoztatott köztisztviselők**

**2021. évi illetményalapjáról szóló**

**1/2021. (I.27.) önkormányzati rendelet indokolása**

**I. ÁLTALÁNOS INDOKOLÁS**

Magyarország 2021. évi központi költségvetéséről szóló 2020. évi XC. törvény (a továbbiakban: költségvetési törvény) 61. § (6) bekezdése alapján „a helyi önkormányzat képviselő-testülete rendeletben a 2021. évben - az önkormányzat saját forrásai terhére - a helyi önkormányzat képviselő-testületének polgármesteri hivatalánál, közterület-felügyeleténél, illetve a közös önkormányzati hivatalnál foglalkoztatott köztisztviselők vonatkozásában - a közszolgálati tisztviselőkről szóló 2011. évi CXCIX. törvényben foglaltaktól eltérően - az (1) bekezdésben meghatározottnál magasabb összegben állapíthatja meg az illetményalapot. A magasabb illetményalap szerint megállapított havi illetmény nem haladhatja meg a Központi Statisztikai Hivatal által hivatalosan közzétett, a tárgyévet megelőző évre vonatkozó nemzetgazdasági havi átlagos bruttó kereset tízszeresét. Személyi illetmény esetén e bekezdés szabályai akként alkalmazandók, hogy pótlék ez esetben sem fizethető”.

A hivatkozott (1) bekezdés szerinti illetményalap – vagyis a közszolgálati tisztviselőkről szóló 2011. évi CXCIX. törvény 132. §-a szerinti illetményalap 2021. évben továbbra is 38 650 forint.

A költségvetési törvény fentebb hivatkozott 61. § (6) bekezdésében kapott felhatalmazás alapján, valamint az Alaptörvény 32. cikk (1) bekezdés a) pontjában meghatározott feladatkörében eljárva, Bölcske Községi Önkormányzat Képviselő-testületének hatáskörét gyakorolva a Bölcskei Közös Önkormányzati Hivatalban (a továbbiakban: Hivatal) foglalkoztatott köztisztviselők 2021. évi illetményalapjáról önkormányzati rendeletet adok ki annak érdekében, hogy a Hivatal köztisztviselői illetménye ne csökkenjen a 2020. évi illetmény alá.

**II. RÉSZLETES INDOKOLÁS**

1. §-hoz: a rendelet a Bölcskei Közös Önkormányzati Hivatalban foglalkoztatott köztisztviselők illetményalapját a 2020. évvel megegyezően a 2021-es évre is 55.000. forintban állapítja meg.

2. §-hoz: A rendelet hatálybalépéséről – mely 2021. január 28. napja - rendelkezik azzal, hogy a benne foglaltakat 2021. január 1-től kell alkalmazni. Tartalmazza továbbá a hatályon kívül helyezés időpontját, mely szerint a rendelet 2021. december 31. napján hatályát veszti.

Bölcske, 2021. január 26.

 **Baranya István s.k.**

 **polgármester**